CELEX: 32007R0898
Language: lt
Date: 2007-07-27 00:00:00
Title: 2007 m. liepos 27 d. Komisijos reglamentas (EB) Nr. 898/2007, iš dalies keičiantis Tarybos reglamento (EB) Nr. 41/2007 nuostatas dėl sugauto atlantinių šprotų išteklių kiekio apribojimų ICES IIa ir IV zonose

28.7.2007   
            
            
               LT
            
            
               Europos Sąjungos oficialusis leidinys
            
            
               L 196/22
            
         
      KOMISIJOS REGLAMENTAS (EB) Nr. 898/2007
   2007 m. liepos 27 d.
   iš dalies keičiantis Tarybos reglamento (EB) Nr. 41/2007 nuostatas dėl sugauto atlantinių šprotų išteklių kiekio apribojimų ICES IIa ir IV zonose
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2006 m. gruodžio 21 d. Tarybos reglamentą (EB) Nr. 41/2007, nustatantį 2007 m. Bendrijos vandenyse ir Bendrijos laivams vandenyse, kuriuose reikalaujama nustatyti žvejybos apribojimus, taikomas tam tikrų žuvų išteklių ir žuvų išteklių grupių bendrąsias žvejybos galimybes ir susijusias sąlygas (1), ypač į jo 5 straipsnio 5 dalį,
   kadangi:
   
               (1)
            
            
               Reglamento (EB) Nr. 41/2007 IA priede nustatyti laikini sugauto atlantinių šprotų kiekio apribojimai ICES IIa ir IV zonose.
            
         
               (2)
            
            
               Pagal to reglamento 5 straipsnio 5 dalį Komisija, atsižvelgdama į per pirmąjį 2007 m. pusmetį surinktą mokslinę informaciją, gali persvarstyti sugauto atlantinių šprotų kiekio apribojimus.
            
         
               (3)
            
            
               Atsižvelgiant į per pirmąjį 2007 m. pusmetį surinktą mokslinę informaciją, reikėtų atitinkamai pritaikyti sugauto atlantinių šprotų kiekio apribojimus minėtose zonose.
            
         
               (4)
            
            
               Todėl reikėtų atitinkamai iš dalies pakeisti Reglamento (EB) Nr. 41/2007 IA priedą.
            
         
               (5)
            
            
               Atlantiniai šprotai yra trumpos gyvenimo trukmės rūšis, todėl sugauto kiekio apribojimai turėtų įsigalioti kuo greičiau, kad dėl delsos nebūtų išeikvota per daug išteklių.
            
         
               (6)
            
            
               Šiame reglamente numatytos priemonės atitinka Žuvininkystės ir akvakultūros komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 41/2007 IA priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2007 m. liepos 27 d.
      
         
            Komisijos vardu
         
         Joe BORG
         
         
            Komisijos narys
         
      
   
   
      (1)  OL L 15, 2007 1 20, p. 1. Reglamentas su paskutiniais pakeitimais, padarytais Reglamentu (EB) Nr. 754/2007 (OL L 172, 2007 6 30, p. 26).
   
      PRIEDAS
      Reglamento (EB) Nr. 41/2007 IA priedas iš dalies keičiamas taip:
      Atlantinių šprotų ištekliams ICES IIa ir IV zonose skirtas įrašas pakeičiamas taip:
      
         
                     
                                 „Žuvų rūšys
                              
                              
                                 :
                              
                              
                                 Atlantinis šprotas
                                 
                                    Sprattus sprattus
                                 
                              
                           
                  
                     
                                 Zona
                              
                              
                                 :
                              
                              
                                 IIa ir IV zonų EB vandenys
                                 SPR/2AC4-C
                              
                           
               
                     Belgija
                  
                  
                     1 917
                  
                  
                     
                        Mokslinėmis rekomendacijomis nepagrįstas BSLK.
                     
                     
                        Reglamento (EB) Nr. 847/96 3 straipsnis taikomas.
                     
                     
                        Reglamento (EB) Nr. 847/96 4 straipsnis netaikomas.
                     
                     
                        Taikoma Reglamento (EB) Nr. 847/96 5 straipsnio 2 dalis.
                     
                  
               
                     Danija
                  
                  
                     151 705
                  
               
                     Vokietija
                  
                  
                     1 917
                  
               
                     Prancūzija
                  
                  
                     1 917
                  
               
                     Nyderlandai
                  
                  
                     1 917
                  
               
                     Švedija
                  
                  
                     1 330 (1)
                     
                  
               
                     Jungtinė Karalystė
                  
                  
                     6 325
                  
               
                     EB
                  
                  
                     167 028
                  
               
                     Norvegija
                  
                  
                     18 812 (2)
                     
                  
               
                     Farerų salos
                  
                  
                     9 160 (3)
                         (4)
                         (5)
                     
                  
               
                     BSLK
                  
                  
                     195 000
                  
               
      
         (1)  Įskaitant tobines.
      
         (2)  Galima sužvejoti tik ICES IV zonos EB vandenyse.
      
         (3)  Šis kiekis gali būti sužvejotas ICES IV zonoje ir VIa zonoje į šiaurę nuo 56° 30′ šiaurės platumos. Bet kokia putasu priegauda įskaičiuojama į ICES VIa, VIb ir VII zonoms nustatytą putasu kvotą.
      
         (4)  Galima sužvejoti 1 832 tonas atlantinės silkės žvejojant tinklais, kurių akies kraštinės ilgis yra mažesnis nei 32 mm. Jei 1 832 tonų atlantinių silkių kvota išnaudojama, tai draudžiama bet kokia žvejyba naudojant tinklus, kurių akies kraštinės ilgis yra mažesnis nei 32 mm.
      
         (5)  Per kontrolinę žvejybą sugautą ne didesnį kaip 2 500 tonų žuvų kiekį, atitinkantį 2 % žvejybos pastangų, gali sudaryti tobinės.“